Naziv obveznika: **OSNOVNA ŠKOLA MOLVE**

Poštanski broj i mjesto-sjedište obveznika: 48327 MOLVE

Adresa sjedišta: TRG KRALJA TOMISLAVA 10

Šifra županije, općine: 06, 270

Broj RKP-a: 8408

Matični broj: 03066282

OIB: 50143783639

Razina: 31

Razdjel: nema razdjela

Šifra djelatnosti – prema NKD-u 2007.: 8520

Oznaka razdoblja: 2023-12

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 01.01.2023. DO 31.12.2023.**

U bilješkama se daje dopuna podataka za svaki od obrazaca financijskih izvještaja.

**Bilješke uz Izvještaj o prihodima i rashodima, primicima i izdacima – obrazac PR-RAS**

1. 6361 Tekuće pomoći proračunskim korisnicima iz proračuna koji im nije nadležan – indeks 115,9

U 2023. godini je ostvareno više tekućih pomoći iz proračuna koji im nije nadležan u odnosu na 2022. godinu. Zbog povećanja osnovice za obračun plaća i povećanje iznosa materijalnih prava zaposlenicima ukupna masa za plaće se povećala. U 2023. godini uvedena je besplatna prehrana za sve učenike. Osnovna škola Molve je provodila projekt medijske pismenosti R.A.S.T.I. Kao i svake godine, provedena je nabava udžbenika za učenike i vođen je županijski aktiv hrvatskog jezika te je su iz nenadležnog proračuna financirane školske ekskurzije za učenike iz Ukrajine.

1. 6362 Kapitalne pomoći proračunskim korisnicima iz proračuna koji im nije nadležan – indeks 2.958,4

U 2023. godini je ostvareno više kapitalnih pomoći iz proračuna Općine Molve za nabavu službenog auta, knjiga za školski knjižnicu i računalnu opremu. Iz proračuna Općine Novo Virje dobivena je kapitalna pomoć za nabavu kuhinjskog namještaja u PŠ Medvedička.

1. 6391 Tekući prijenosi između proračunskih korisnika istog proračuna – indeks 151,3

U 2023. godini je ostvareno više prihoda odnosno tekućih prijenosa za financiranje međuopćinskih natjecanja u odnosu na 2022. godinu zbog većeg broja sudionika na natjecanju.

1. 6631 Tekuće donacije – indeks 347,7

U 2023. godini primljena je donacija 35 komada micro:bitova za razrednu nastavu. Kao i svake godine iz donacija su financirane dnevnice za pratitelje učenika na školskim ekskurzijama.

1. 6712 Prihodi iz nadležnog proračuna za financiranje rashoda za nabavu nefinancijske imovine – indeks 294,7

Ostvareno je više prihoda iz nadležnog proračuna za nabavu nefinancijske imovine jer je u financijskom planu određeno koja će se imovina nabavljati i u kojoj vrijednosti. U 2023. godini je nabavljena nefinancijska imovina u većoj vrijednosti u odnosu na 2022. godinu. Na krovu Osnovne škole Molve postavljene su foto naponske ćelije.

1. 31 Rashodi za zaposlene (šifre 311+312+313) – indeks 112,5

U 2023. godini su rashodi za zaposlene veći u odnosu na 2022. godinu zbog povećanja osnovice za obračun plaće. Ostvareno je više prekovremenog rada zamjena učitelja za bolovanja i mobilnosti u okviru Erasmus projekta. Rashodi su planirani u financijskom planu škole

1. 3123 Stručno usavršavanje zaposlenika – indeks 1.403,20

U 2023. godini je ostvareno više rashoda za stručno usavršavanje zaposlenika. Kuharica je pohađala tečaj za higijenski minimum, domar tečaj za rukovatelja centralnog grijanja. Za učitelje, učenike i roditelje škole organiziran je tečaj i radionice za poticanje medijske pismenosti u okviru projekta „R.A.S.T.I.“ (Razmišljaj, Analiziraj, Surfaj, Traži, Informiraj se) . Zaposlenice škole su pohađale predavanja i radionice u okviru prijavljenog projekta/preventivnog programa „Budi siguran, jak i slobodan“. Rashodi su planirani u financijskom planu škole.

1. 3222 Materijal i sirovine – indeks 131,20

Ostvareni su veći materijalni rashodi u odnosu na prošlo izvještajno razdoblje zbog povećanja cijena namirnica, te zbog povećanja broja učenika koji se hrane u školskoj kuhinji jer je uvedena besplatna prehrana za sve učenike.

1. 3223 Energija – indeks 147,10

Ostvareni su veći materijalni rashodi u odnosu na prošlo izvještajno razdoblje zbog povećanja cijena energenata. Rashodi su planirani u financijskom planu škole.

1. 3224 Materijal i dijelovi za tekuće i investicijsko održavanje – indeks 209,20

U 2023. godini su veći rashodi za materijal i dijelove za tekuće i investicijsko održavanje zbog potrebe za popravcima koje domari mogu sami obaviti. Rashodi su planirani u financijskom planu škole.

1. 3225 Sitni inventar i auto gume – indeks 205,8

U 2023. godini su kupljene auto gume za novi službeni auto, službeni mobiteli (2 kom), ostvarena je donacija micro:bitova (35 kom), kupljeno je suđe za potrebe školske kuhinje, kuhalo vode za PŠ Repaš, alat za popravke.

1. 3227 Službena, radna i zaštitna odjeća i obuća – indeks 136,0

U 2023. godini je ostvareno više rashoda za nabavu službene, radne odjeće i obuće, u odnosu na 2022. godinu, zbog povećane potrebe. Zaposlena je još jedna kuharica i domar na zamjenu za bolovanje pa im je trebalo osigurati radnu i zaštitnu odjeću i obuću.

1. 3234 Komunalne usluge – indeks 128,9

U 2023. godini ostvareno je više rashoda za komunalne usluge zbog dobivanja Rješenja za naknadu za uređenje voda (1.261,89 eura godišnje)

1. 3235 Zakupnine i najamnine – nema indeksa

U 2023. godini je putem javne nabave ugovorena usluga najma printera/fotokopirnih uređaja te printanja i kopiranja.

1. 3238 Računalne usluge – indeks 121,3

U 2023. godini su rashodi za računalne usluge veći u odnosu na prošlo izvještajno razdoblje zbog povećanja mjesečne cijene usluge.

1. Premije osiguranja – indeks 160,2

U 2023. godini su rashodi za premije osiguranja veći u odnosu na prošlo izvještajno razdoblje zbog osiguranja novog službenog auta koje je nabavljeno u četvrtom tromjesečju 2023. godine.

1. 3293 Reprezentacija – indeks 239,6

U 2023. godini je ostvareno više rashoda za reprezentaciju jer je Škola bila domaćin mobilnosti u okviru Erasmus projekta.

1. 32999 Ostali nespomenuti rashodi poslovanja – indeks 158,5

U 2023. godini je ostvareno više ostalih nespomenutih rashoda poslovanja jer su se, osim ostalog, nabave tepiha za urede i zbornicu, zavjesa za učionice knjižila na navedeni konto.

1. 3691 Tekući prijenosi između proračunskih korisnika istog proračuna – indeks 197,90

U 2023. godini je ostvareno više rashoda odnosno tekućih prijenosa za financiranje međuopćinskih natjecanja u odnosu na 2022. godinu većeg broja sudionika.

1. 3812 Tekuće donacije u naravi – nema indeksa

U 2023. godini su ostvarena sredstva iz MZO za kupnju i podjelu higijenskih potrepština (ulošci) učenicama kojima je to potrebno.

1. 4226 Sportska i glazbena oprema – nema indeksa

U 2023. godini su nabavljeni električni bubnjevi u okviru projekta izvan nastavne aktivnosti 2022./2023. „Školski orkestar“. Sredstva su dobivena od nadležnog ministarstva.

1. 4231 Prijevozna sredstva u cestovnom prometu- nema indeksa

U 2023. godini je putem javne nabave nabavljeno službeno vozilo. Sredstva su dobivena iz nenadležnog proračuna Općine Molve.

1. X678, Y345, X005, Y005, 9221- 9222, 9222-9221, X006, Y006

Rezultat poslovanja na kraju 2023. godine iznosi 1.107,90 eura (X005). Uz preneseni višak prihoda poslovanja iz 2022. godine, utvrđen je višak prihoda i primitaka raspoloživ u sljedećem razdoblju u iznosu 2.955,15 eura (X006).

Preneseni višak prihoda poslovanja iz 2022. godine (9221- 9222) iznosi 1.847,23 eura. Dobiven je prebijanjem viškova i manjkova po istovrsnim kategorijama. Budući da je od 01.01.2023. godine uveden euro kao službena valuta u Republici Hrvatskoj, zaključna stanja u kunama na kontima na kraju 2022. godine su prijenosom u 2023. godinu konvertirana u euro prema fiksnom tečaju konverzije 1 euro= 7,5345 kuna. Prilikom konvertiranja, zbog zaokruživanja na 2 decimale, došlo je do razlika pa su početna stanja 2023. godine usklađena u korist rezultata poslovanja. Preneseni višak prihoda poslovanja je uvećan za 0,02 eura i iznosi 1.847,25 eura.

Struktura viška/manjka prema izvorima financiranja je sljedeća:

* Izvor 3.1. vlastiti prihodi (učenička zadruga): +29,27 eura
* Izvor 3.1. vlastiti prihodi (knjižnica): + 265,44 eura
* Izvor 4.5. ostali nespomenuti prihodi-PK (školska kuhinja): +833,36 eura
* Izvor 5.5. pomoći- PK (ministarstvo): +0,36 eura
* Izvor 5.5. pomoći- PK (Općina Molve): +6.051,92 eura
* Izvor 5.5. pomoći- PK (Općina Novo Virje): +372,02 eura
* Izvor 5.5. pomoći- PK (aktiv ŽSV): +545,02 eura
* Izvor 5.6. EU projekti ( Svi u školi, svi pri stolu 3): +0,10 eura
* Izvor 5.8. EU projekt (Erasmus+ R.I.V.E.R.S): +2.436,15 eura
* Izvor 5.8. EU projekt (Erasmus+ R.A.I.N.B.O.W.): +1.114,87 eura
* Izvor 5.5. pomoći- PK (ministarstvo besplatna prehrana): -1.308,69 eura
* Izvor 5.4. i 1.1. županijski proračun: -7.384,67 eura

Rezultat poslovanja: +2.955,15 eura

**Bilješke uz Bilancu – obrazac BIL**

Osnovna škola Molve nema dane zajmove i primljene otplate, primljene kredite i zajmove te otplate, primljene robne zajmove i financijske najmove, dospjele kamate na kredite i zajmove.

Također, nema ni sudskih sporova u tijeku.

Zbog uvođenja eura kao službene valute u Republici Hrvatskoj od 01.01.2023. godine, prilikom preračunavanja zaključnih stanja iz kune u euro uz primjenu fiksnog tečaja konverzije 1 euro=7,5345 kuna, pojavile su se razlike u početnim stanjima 01.01.2023. godine (zbog zaokruživanja na 2 decimale) :

Nefinancijska imovina (razred 0) se povećala za ukupno 0,47 eura.

Financijska imovina (razred 1) ostala je nepromijenjena.

Obveze (razred 2) su se povećale za 0,01 euro.

Vlastiti izvori (razred 9) su se povećali za 0,50 eura. Unutar vlastitih izvora (razred 9), podskupina 91 Vlastiti izvori i ispravak vlastitih izvora su se povećali za 0,47 eura.

Ukupna razlika između vrijednosti imovine (razred 0 i 1) te obveza (razred 2) i vlastitih izvora (razred 9, podskupina 91) iznosi 0,02 eura. Iskazana je u korist rezultata poslovanja (razred 9, podskupina 92) povećanjem viška prihoda poslovanja sa 1.847,23 eura na 1.847,25 eura (šifra 92211).

1. B002 Nefinancijska imovina

Usporedbom sadašnje vrijednosti postrojenja i opreme na šiframa 022 i 0292 može se zaključiti da je povećanje vrijednosti odnosno nabava nove imovine manja nego ispravak vrijednosti. Sadašnja vrijednost postrojenja i opreme na kraju 2023. godine je manja za 20,20% u odnosu na početak godine.

Na šiframa 023 i 02923 Prijevozna sredstva u cestovnom prometu nema indeksa za usporedbu jer je tijekom 2023. godine nabavljen još jedan službeni auto.

Knjige u knjižnici na šiframa 024 i 02924 imaju sadašnju vrijednost na kraju 2023. godine veću za 1,9%.

Ukupna nefinancijska imovina je veća za 0,40%.

1. 1 Financijska imovina

Vrijednost financijske imovine na kraju godine je veća u odnosu na početak godine za 49,0%. U 2023. imamo ostala potraživanja za bolovanja na teret HZZO-a, potraživanja za prihode od najma prostora knjižnice, te potraživanja za prihode od proračuna.

1. 2 Obveze

Obveze su veće za 49,1 % u odnosu na početak godine. U 2023. godini imamo obveze za materijalne rashode, obveze za naknade građanima i kućanstvima, materijalne rashode i ostale tekuće obveze (obveze proračunskih korisnika za povrat u proračun-bolovanje na teret HZZO i ostalo)

1. 9 Vlastiti izvori

Vlastiti izvori, iskazani na 91, su se na kraju godine povećali za 0,4%.

Na izvan bilančnim zapisima (996) su se vodili dobiveni tableti i prijenosna računala u sklopu Kurikularne reforme koju provodi Ministarstvo obrazovanja. Tijekom godine su prebačeni u imovinu Škole.

**Bilješke uz Izvještaj o rashodima prema funkcijskoj klasifikaciji – obrazac RAS-funkcijski**

1. 09 Obrazovanje

Osnovna škola Molve obavlja djelatnost osnovnog obrazovanja te su u funkcijskoj klasifikaciji sadržani rashodi poslovanja (razred 3) i rashodi za nabavu nefinancijske imovine (razred 4). Uz osnovno obrazovanje (0912), OŠ Molve provodi i dodatne usluge u obrazovanju na kojoj se posebno izdvajaju rashodi vezani uz prehranu učenika te usluge namijenjene učenicima (096). Sukladno tome, u obrazac su upisani ostvareni rashodi.

**Bilješke uz Izvještaj o promjenama u vrijednosti i obujmu imovine – obrazac P-VRIO**

U 2023. godini OŠ Molve je imala promjene u vrijednosti i obujmu imovine. U stupac „Iznos povećanja“, šifra P018 Proizvedena dugotrajna imovina upisan je podatak koji se odnosi na prijenos imovine – tableti za učenike OŠ Molve (projekt Podrška provedbe Cjelovite kurikularne reforme) iz poslovnih knjiga MZO. U imovinu Škole je upisano 143 tableta ukupne sadašnje vrijednosti 7.473,24 eura.

U stupac „Iznos smanjenja“ , šifra P018 Proizvedena dugotrajna imovina upisan je podatak o rashodovanju opreme prema Odluci o isknjiženju dugotrajne imovine i sitnog inventara. Ukupan iznos rashodovane imovine je 87,74 eura.

**Bilješke uz Izvještaj o obvezama – obrazac Obveze**

1. V001 Stanje obveza 1. siječnja

Obveze na početku izvještajnog razdoblja iznose 12.131,11 eura.

1. V006 Stanje dospjelih obveza na kraju izvještajnog razdoblja

Ukupne obveze na kraju izvještajnog razdoblja iznose 18.078,65 eura a čine ih:

a) dospjele obveze na poziciji D237 – obveze za naknade građanima i kućanstvima u iznosu 89,23 eura

b) nedospjele obveze u iznosu 17.989,42 eura, a čine ih:

 - međusobne obveze subjekata unutar općeg proračuna (bolovanja na teret HZZO-a, obveze proračunskih korisnika za povrat u proračun), u iznosu 8.839,70 eura (šifra V010)

 - 23 obveze za rashode poslovanja u iznosu 9.149,72 eura (šifra ND23)

U Molvama, 30.01.2024.

Voditelj računovodstva: M.P. Ravnatelj:

Katarina Kopričanec, dipl. oec. Ivan Jaković, dipl.uč.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_